Dimpués de pasar por o suyo primer grupo de punk rock, Feeble, Barker prencipió a tanyer a batería en The Aquabats en 1996 con a embotada de The Baron Von Tito. Grabó un álbum con ells, The Fury of the Aquabats!, en 1997. A suya carrera musical cambeó de raso quan dentró en o grupo de pop punk Blink-182 en 1998. Barker se fació prou conoixito por o estilo de pelo mohicano y a suya tendencia a tanyer sin de camiseta, deixando veyer os suyos numerosos tatuaches. Dende alavez s'ha establito como un batería versatil, con colaboracions en muitos prochectos musicals de diferents cheneros como hip hop, punk rock, rock alternativo, skate punk, pop u encluso country. Ha tenito prou aceptación entre a comunidat hip-hop, más que más por as suyas colaboracions con diferents artistas en remixes rock d'as suyas cancions.